
ДО 

ОБЩИНСКИ СЪВЕТ

НЕСЕБЪР

ДОКЛАДНА  ЗАПИСКА 
 ОТ ВИКТОР БОРИСОВ - ЗАМ. кмет на Община Несебър
ОТНОСНО: Предоставяне под наем на „Лекарски кабинет“  с идентификатор 51500.501.396.1.1 по КК на гр.Несебър  ул.“Месембрия“ №1,ет.1
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Община Несебър е собственик на имот частна – общинска собственост представляващ: Общинска сграда „Младежки клуб“, пристройка „Св.Климент“, с идентификатор по КК 51500.501.396.1 – гр.Несебър – Стар град, ул.“Месембрия“ №1 ет.1, кв.48,УПИ IV, актувана с АчОС №6447/19.04.2017г. с ЗП 241 (двеста четиридесет и един)кв.м.
В сградата е извършено вътрешно преустройство и промяна на предназначението на офис и тоалетна, находящи се в западната част на първи етаж от сградата, съгласно разрешение за строеж №292/29.10.2025г. и Удостоверение за въвеждане в експлоатация №145/23.10.2026г. за строеж: Преустройство на „Туристически инфо център“ в партерен етаж на сградата и промяна на предназначението в „Амбулатория за индивидуална практика за първична медицинска помощ“. Обекта е отразен в кадастралната карта на гр.Несебър като самостоятелен обект с идентификатор 51500.501.396.1.1.
В общинска администрация е постъпило заявление от МЦ „Месемврия“ ЕООД със седалище и адрес на управление: гр.Несебър ул. Хан Крум“ №13, ЕИК 202218028, представлявано от Мохамед Нажи Тайсир Сака Амини - управител, с искане да му се предостави гореописания самостоятелен обект - лекарски кабинет, в който  ще се предлагат прегледи по различни специалности: Вътрешни болести; Пневмология и фтизиатрия; Кардиология; Нервни болести; Физиотерапия и рехабилитация; Урология. Управителя на медицинския център посочва, че  прегледите от различните специалисти ще се осъществяват  по график в дните  на работната седмица. 

Сградата, в която се намира кабинета е частна – общинска собственост и може да се приложи разпоредбата на чл.14, ал.6 от ЗОС, според която без търг или конкурс могат да бъдат отдадени под наем свободни нежилищни имоти частна – общинска собственост за здравни, образователни и социални дейности за задоволяване на съответните нужди на населението. Максималния предвиден в закона срок за отдаване под наем на имоти частна – общинска собственост не може да бъде по - дълъг от 10 години.
МЦ „Месемврия“ ЕООД с управител д-р Амини е наемател на „Многофункционален кабинет“ находящ се в „Здравна къща“ Несебър и е с дългогодишни договорни взаимоотношения с Община Несебър. Работи с определения график и има сключен договор с РЗОК – гр.Бургас. Местната общност е доволна от здравното обслужване, което се предлага от Медицинския център, тъй като се извършват прегледи от лекари с различни специалности, компетентно и с грижа към пациентите. Освен това се извършват прегледи и с направления по здравна каса.

Предвид гореизложеното и като се има предвид, че в гр.Несебър-стара част няма лекарски кабинет, който да задоволява нуждите на населението от здравно обслужване, считаме че е целесъобразно, Общински съвет-Несебър да вземе решение за предоставяне под наем гореописания кабинет по реда на чл. 14, ал.6 от ЗОС на МЦ „Месемврия“ ЕООД  за срок от 5 (пет) години срещу месечна наемна цена с ДДС определена съгласно Приложение №1, т.3 и Приложение№2, т.9 на Наредба №5 за РПУРОИ на ОС-Несебър в размер на  123,48евро ( сто двадесет и три евро и четиридесет и осем цента) с ДДС , както следва: 

· Лекарски кабинет и манипулационна – 23,45кв.м в размер на 112,56 евро /сто и дванадесет евро и петдесет и шест цента/ с ДДС (по Приложение №1 т.3 - За здравни дейности  в гр. Несебър – 4.00 евро на кв.м  без ДДС)
· Помощни помещения с обща площ 18,20кв.м в размер на 10,92евро /десет евро и осемдесет цента/ с ДДС (по Приложение №2,т.9 – обслужващи помещения – коридори, сервизни ,санитарни помещения и др. – 0.50 евро без ДДС)
Имота е включен в програмата за управление и разпореждане на Община Несебър за 2026г като имот, който ще се предоставя под наем.

Предвид гореизложеното, предлагаме на основание чл.21, ал.1, т.8 от ЗМСМА, Общински съвет- Несебър да вземе следното 
                                                      РЕШЕНИЕ:
I. На основание чл.14, ал.6 от ЗОС  и чл.15 ал.1 от Наредба №5 за РПУРОИ на Общински съвет - Несебър да се предостави под наем за срок от 5 /пет/ години : Лекарски кабинет с обслужващи помещения, с обща площ 41,65кв.м, представляващ СО с идентификатор по КК на гр.Несебър  51500.501.396.1.1 , находящ се на първи етаж от сграда частна общинска собственост  с идентификатор 51500.501.396.1. – гр.Несебър – Стар град, кв.48,УПИ IV, ул.“Месембрия“ №1 ет.1, АчОС №6447/19.04.2017г. на МЦ „Месемврия“ ЕООД, ЕИК 202218028, със седалище и адрес на управление: гр.Несебър ул. Хан Крум“ №13, представлявано от Мохамед Нажи Тайсир Сака Амини за здравни дейности - Специализирана извънболнична медицинска помощ (СИМП) със сключен договор с РЗОК – гр.Бургас,  срещу месечна наемна цена в размер на 123,48евро ( сто двадесет и три евро и четиридесет и осем цента) с ДДС определена съгласно Приложение №1 и Приложение №2  от Наредба №5 за РПУРОИ на ОС – Несебър.
II. Оборудването и обзавеждането на предоставения имот са за сметка на наемателя. 

III. Възлага на кмета на Община Несебър да сключи договор за отдаване под наем на обекта и го упълномощава да определи останалите условия по договор.
ЗАМ. КМЕТ „ПО“ И „ОС“ НА ОБЩИНА НЕСЕБЪР:…………………….

                                                                                           /ВИКТОР БОРИСОВ/

Съгласувал: Нелина Колева – Нач.отдел „Общ. собственост“

Изготвил: Ивелина Младенова – специалист в  отдел „Общ.собственост“

